Marie Myriam despuntà a l'escenari musical el 1976 amb el single "Ma Colombe", cosa que li va proporcionar un cert èxit a França i al Canadà. El reconeixement li va suposar representar França al Festival de la Cançó d'Eurovisió 1977, amb la cançó "L'Oiseau et l'Enfant" ("L'ocell i l'infant"), escrita per Joe Gracy i composta per Jean-Paul Cara. Fou la vencedora d'aquest festival, celebrat a Londres la vigília del 20è aniversari de la jove cantant.